ปัจจัยความเสี่ยง

ปัจจัยที่มีผลกระทบในการดำเนินธุรกิจของบริษัทได้แก่

1. ปัจจัยความเสี่ยงเกี่ยวกับการผลิต ในธุรกิจการพิมพ์ของบริษัท
วัตถุดิบที่สำคัญที่ใช้ในกระบวนการผลิต คือ กระดาษ ส่วนใหญ่บริษัทใช้กระดาษอาร์ต
เนื่องจากราคาของกระดาษขึ้นลงไปตามภาวะราคากระดาษโลก อิงตามสภาวะเศรษฐกิจ
นโยบายและมาตรการต่าง ๆ ของหน่วยงานรัฐ ทำให้บริษัทมีความเสี่ยงเรื่องราคาวัตถุดิบ
เพื่อลดความเสี่ยงในด้านนี้บริษัทได้ใช้การสั่งซื้อกระดาษประเภทหลัก ๆ
ที่ใช้ในการผลิตนิตยสารและงานรับจ้างพิมพ์ไว้ล่วงหน้า 3 – 6 เดือน
แต่ถ้าเป็นการขึ้นลงของวัตถุดิบตามวงจรที่ไม่ผันผวนมาก บริษัทจะสั่งซื้อลักษณะสั่งเป็น LOT
ตามความต้องการงานพิมพ์แต่ละงาน สำหรับแหล่งซื้อวัตถุดิบ
บริษัทจัดหาแหล่งซื้อวัตถุดิบโดยคณะกรรมการคัดเลือกแหล่งซื้อ ตามสถานการณ์ และสภาวะตลาด
โดยส่วนใหญ่บริษัทจะมีรายชื่อผู้จำหน่ายวัตถุดิบและรายการสำรองไว้เพื่อป้องกันผลกระทบจากการสูญเสียผู้จำหน่ายหลักไป

สำหรับสายธุรกิจสำนักพิมพ์ ปัจจัยความเสี่ยง
ด้านคู่แข่งขันในการผลิตนิตยสารหรือหนังสือเล่มมีลักษณะคล้ายคลึงกัน
บริษัทมีมาตรการรองรับความเสี่ยงด้านคู่แข่งขัน โดยการพัฒนาเนื้อหาสาระ จัดแบบรูปเล่มให้ทันสมัย
และปรับปรุงคุณภาพของนิตยสารและหนังสือเล่มอย่างต่อเนื่อง
และปัจจัยความเสี่ยงด้านสูญเสียกลุ่มลูกค้าจึงไม่กระทบมาก
เนื่องจากมีกลุ่มลูกค้าเป้าหมายที่แน่ชัดและครอบคลุมอยู่ทุกกลุ่ม
ส่วนอีกปัจจัยความเสี่ยงคือความเสี่ยงด้านลิขสิทธิ์ สำหรับหนังสือเล่มที่เป็นลิขสิทธิ์ในประเทศ
บริษัทมีทีมงานนักเขียนประจำกองบรรณาธิการที่มากด้วยประสบการณ์
สร้างสรรค์บทความและจัดทำคอลัมน์ต่าง ๆ อีกทั้งยังมีนักเขียนภายนอกและนักเขียนอิสระ
เป็นนักเขียนประจำนิตยสารแต่ละฉบับ โดยบริษัทได้จ่ายค่าตอบแทนอย่างเหมาะสม
และเนื่องจากบริษัทประกอบธุรกิจครบวงจรทั้งผลิต และจัดจำหน่าย
จึงทำให้นักเขียนไว้วางใจมอบหมายให้บริษัทเป็นผู้จัดพิมพ์และจัดจำหน่าย
โดยได้ทำสัญญาเป็นลายลักษณ์อักษรระหว่างบริษัทกับนักเขียนเป็นราย ๆ
กำหนดค่าตอบแทนอย่างชัดเจน ความเสี่ยงด้านค่าลิขสิทธิ์ในประเทศจึงไม่มี
ส่วนปัจจัยความเสี่ยงในการซื้อลิขสิทธิ์หนังสือแปลจากต่างประเทศ
มีความเสี่ยงในด้านอัตราแลกเปลี่ยนค่าเงิน
ซึ่งบริษัทมีมาตรการรองรับคือพิจารณาคัดเลือกซื้อลิขสิทธิ์ที่เหมาะสมกับการผลิตของแต่ละสำนักพิมพ์
ดูแนวโน้มการขายได้ในอนาคต และภาระต้นทุนของหนังสือเป็นสำคัญ

2. ปัจจัยความเสี่ยงด้านธุรกิจ
ในสภาวะเศรษฐกิจโดยทั่วไปธุรกิจสิ่งพิมพ์จำต้องพึ่งพารายได้จากค่าโฆษณาเป็นหลัก
การที่สภาวะเศรษฐกิจหดตัวลงได้ส่งผลกระทบถึงงบประมาณโฆษณาของแต่ละธุรกิจ
เป็นผลให้รายได้โฆษณาอาจลดลง จากสภาวะเศรษฐกิจดังกล่าวนอกจากจะทำให้รายได้ลดลงแล้ว
ยังทำให้บริษัทมีปัจจัยความเสี่ยงด้านความสามารถในการชำระหนี้ของลูกหนี้การค้า
อย่างไรก็ตามบริษัทได้มีมาตรการป้องกันอย่างรอบคอบ โดยเลือกลูกค้าที่มีคุณภาพดี
มีหลักประกันสำหรับลูกค้ารายใหม่ ดูแลการจัดเก็บหนี้ที่ถึงกำหนดอย่างใกล้ชิด
ออกเยี่ยมเยียนและพบปะลูกค้าอย่างสม่ำเสมอ

3. ปัจจัยความเสี่ยงด้านการเงิน บริษัทฯ
มีความเสี่ยงอันเกี่ยวเนื่องกับการเปลี่ยนแปลงของอัตราดอกเบี้ย ซึ่งบริษัทฯ
จะพิจารณาใช้เครื่องมือทางการเงินที่เหมาะสมเพื่อป้องกันความเสี่ยงดังกล่าว อย่างไรก็ตาม
บริษัทฯ ไม่มีนโยบายที่จะถือหรือออกเครื่องมือทางการเงินเพื่อการเก็งกำไรหรือเพื่อการค้า

4.  ความเสี่ยงจากอัตราดอกเบี้ย
    ความเสี่ยงจากอัตราดอกเบี้ยที่เกิดขึ้นจากความผันผวนของอัตราดอกเบี้ยในตลาด

ในอนาคตซึ่งจะส่งผลกระทบต่อการดำเนินงานและกระแสเงินสดของบริษัทฯ
ทำให้มีความเสี่ยงจากอัตราดอกเบี้ยเนื่องจากมีเงินฝากและสินเชื่อที่ได้รับจากสถาบันการเงินหรือแหล่งทุน
แต่อย่างไรก็ตามสินทรัพย์และหนี้สินทางการเงินดังกล่าวในปัจจุบัน
มีอัตราดอกเบี้ยเป็นไปตามอัตราในตลาด และต่ำกว่าอัตราดอกเบี้ยในตลาดซึ่งบริษัทฯ
คาดว่าจะไม่มีความเสี่ยง เนื่องจากระมัดระวังในการลงทุนโครงการที่มีมูลค่าสูง
โดยพิจารณาใช้เงินออมของบริษัทฯ เป็นประการแรก

5.  ความเสี่ยงจากอัตราแลกเปลี่ยน ความเสี่ยงด้านอัตราแลกเปลี่ยนของบริษัทฯ
    ส่วนใหญ่เกี่ยวข้องกับการชำระ

หนี้ค่าเครื่องจักรที่เป็นเงินตราต่างประเทศ
ซึ่งบริษัทได้ใช้มาตรการป้องกันความเสี่ยงโดยทำสัญญาซื้อขายเงินตราต่างประเทศล่วงหน้า
เพื่อป้องกันความเสี่ยงจากอัตราแลกเปลี่ยนในการจ่ายชำระหนี้สินเป็นเงินตราต่างประเทศ

ปัจจัยอื่นๆ ที่อาจมีผลกระทบต่อการตัดสินใจลงทุน

ข้อพิพาททางกฏหมาย -ไม่มี-